Ռոբին Գիբ

Ռոբին Հյու Գիբ (անգլ.՝ Robin Hugh Gibb, դեկտեմբերի 22, 1949(1949-12-22)[…], Դուգլաս, Մեն - մայիսի 20, 2012(2012-05-20)[…], Լոնդոն, Մեծ Լոնդոն, Դուգլաս, Մեն կղզի, Լոնդոն), բրիտանացի երգիչ և երգերի հեղինակ, առավել հայտնի է որպես Bee Gees խմբի անդամ, որը հիմնադրել է երկվորյակ եղբոր՝ Մորիսի և ավագ եղբայր Բարրի Գիբի հետ։ Խմբի սկավառակների համաշխարհային վաճառքը գերազանցում է միլիոնավոր օրինակները, ինչի շնորհիվ Bee Gees-ը երաժշտական ինդուստրիայի պատմության ամենահաջողակ խմբերից մեկն է համարվում։


== Կենսագրություն ==
Ծնվել է Մեծ Բրիտանիայում, Մորիս Գոբի երկվորյակ եղբայրն է (Մորիսը ծնվել է 35 րոպե ուշ)։ Նրանց ծննդից հետո ծնողներ՝ Հյու և Բարբարա Գիբերը (ծնունդով Պասից) տեղափոխվել են Մաչեսթեր։
1958 թվականի վերջին, ընտանիքը տեղափոխվում է Բրիսբեն, որից հետո Ավստրալիայում սկսվում է Ռոբինի (ինչպես նաև մյուս երկու եղբայրների) երաժշտական կարիերան։ Հենց այնտեղ էլ նրանք որոշակի ճանաչում են ստանում, որից հետո վերադառնում են Միացյալ Թագավորություն և շարունակում են իրենց երաժշտական գործունեությունն արդեն հայրենիքում։ 60-ական թվականների վերջին, երբ գտնվում էին հաջողության գագաթնակետին, Ռոբինը որոշեց դուրս գալ խմբից և զբաղվել մենակատարի կարիերայով։ Սակայն նրա առաջին ալբոմը ճանաչում չգտավ և հաջողության չհասավ, ուստի տասնութ ամիս անց նա վերադարձավ խումբ։
Ռոբինն ու իր եղբայրները փոփոխակի հաջողությունների էին ունենում՝ մինչև 2003 թվականին մահացավ եղբայրներից Մորիսը։ Նրա մահից հետո Ռոբինն ու Բարրին հայտարարեցին, որ Bee Gees խումբը դադարեցնում է իր գործունեությունը։ Մորիսի մահից յոթը տարի անց, 2009 թվականի աշնանը, նրանք հայտարարում են խմբի վերաստեղծման մասին, սակայն նոր սինգլներ և կենդանի կատարումներ չունեցան։
Վերջին տարիներին, Ռոբին Գիբբը և նրա որդին Ռոբին-Ջոնը աշխատում էին «Ռեքվիմ Տիտանիկի մասին» ֆիլմի սիմֆոնիկ երաժշտության ստեղծման վրա, որն 2012 թվականի ապրիլին առաջին անգամ կատարում է Մեծ Բրիտանիայի ֆիլհարմոնիկ երգչախումբը։ Ռոբին Գրիբն առողջական խնդիրների պատճառով չի կարողանում ներկա գտնվել դրա պրեմիերային։


== Առողջական խնդիրներ և մահ ==
2010 թվականի օգոստոսին Ռոբին Գիբը շտապ հոսպիտալացվում է։ Նրան վիրահատում են հեռացնելով ուռուցքը, որը ստամոքսի խցանում էր առաջացրել (նրա երկվորյակ եղբայր Մորիս Գիբը 2003 թվականի հունվարին, նույնպես, մահացել է նման հանգամանքներում)։ 2011 թվականի հոկտեմբերին Գիբը կրկին հոսպիտալացվում է, իսկ 2011 թվականի նոյեմբերի 20-ին նրա մոտ ախտորշվում է լյարդի քաղցկեղ։
2012 թվականի հունվարի 22-ին «The Mail on Sunday»-ին տված հարցազրույցում Գիբը խոստովանել է, որ դրանից 18 ամիս առաջ նրա մոտ ախտորոշվել է հաստ աղիքի բորբոքում, իսկ դրանից հետո՝ հաստ աղիքի քաղցկեղ։ Այնուամենայնիվ, այս ամենից հետո, նա նշում է, որ ողջ ժամանակ իրեն զգացել է «գերազանց», իսկ նրան բուժող բժիշկը քիմիոթերապիան անվանել է «տպավորիչ»։
2012 թվականի մարտին Ռոբին Գիբը հայտարարում է, որ գնում է բուժվելու։
2012 թվականի ապրիլի 13-ին Ռոբինը հանկարծական թոքաբորբից ընկնում է կոմայի մեջ։ Ապրիլի 20-ին նա գիտակցության է գալիս։ Հարազատների խոսքերով Գիբը հարցերին պատասխանում էր գլխի շարժումներով։ Ապրիլի 22-ին նրան բուժող բժիշկը հայտարարում է, որ քաղցկեղն ազդել է նրա ինքնազգացողության վրա, որը հանգեցրել է նրան, որ նրա օրգանիզմը ինտենսիվ քիմիոթերապիաների արդյունքում թուլացել է ։ Սակայն Էնդրյու Թալլայնայագմը նշում է Գիբի «երկաթե կամքն» ու «ներքին մեծ ուժը», որոնց շնորհիվ էլ նա կարողանում է գիտակցության գալ։
Ռոբին Գիբը մահացել է 2012 թվականի մայիսի 20-ին, Լոնդոնում։ Թաղված է ծննդավայր Թեյմում (Օքսֆորդ)։


== Անձնական կյանք ==

1968 թվականին Ռոբին Գիբն ամուսնացել է Մոլի Հյուլիսի հետ, ով խմիբի պրոդյուսեր Ռոբերտ Ստինգվուդի քարտուղարուհին էր։ Նրանք ունենում են երկու երեխա՝ Սպենսերը (1972 թ.) և Մելիսան (1974 թ.), սակայն 1980 թվականին, մի քանի տարի առանձին ապրելուց հետո զույգը բաժանվում է։ Երաժշտի երկրորդ կինը դրամատուրգ և բանաստեղծուհի Դուայնա Մյորփի Գիբն է։ Նա եղել է «Բրահմայի դուստրեր» աղանդի անդամ։
2008 թվականի նոյեմբերի 4-ին ծնվում է Ռոբինի չորրորդ երեխան՝ դուստր Սնոու Էվելին Ռոբին Ջուլիետ Գիբը։ Նրա մայրը Քլեր Յանգ Գիբերի ընտանիքի ծառան էր։ Նարա կին Դուայնան, ով մինչև այդ աչք էր փակել ամուսնու և տնային տնտեսուհու սիրավեպի վրա, ասում է, որ երեխայի ծնվելուց հետո նա «վրդովված և ցնցված» էր։
Ռոբին Գրիբը բուսակեր էր և ալկոհոլ չէր օգտագործում։
Նրա քաղաքական հայացքները պատկանում էին Լեյբորիստների կուսակցությանը, 2005 թվականին մասնակցել է կուսակցության նախընտրական քարոզարշավին։ Եղել է նախկին վարչապետ Թոնի Բլեերի մոտ ընկերը։


== Մրցանակներ ==
Բրիտանական կայսրության շքանշան, կոմանդորի աստիճան (2001 թվականի դեկտեմբերի 31) - «երաժշտության և զվարճանքի ասպարեզում մատուցած ծառայությունների դիմաց»։ Հանձնվել է Արքայազն Չարլզի կողմից, Բուքինգհեմյան պալատի արարողության ժամանակ։Ռոբին Գրիբը Composers of Fame of Hall of Fame-ի անդամ է։ Համարվում է  Ivor Novello Awards և «Գրեմի» մրցանակների դափնեկիր։


== Սկավառակագրություն ==


=== Ալբոմներ ===
1970 - «Robin’s Reign»
1983 - «How Old Are You?»
1984 - «Secret Agent»
1985 - «Walls Have Eyes»
2003 - «Magnet»
2006 - «My Favourite Christmas Carols»
2012 - «Titanic Requiem»
2014 - «50 St. Catherine’s Drive»


=== Սինգլներ ===
1969 - «Saved By the Bell»
1969 - «One Million Years»
1970 - «August, October»
1978 - «Oh! Darling»
1980 - «Help Me!» (Робин Гибб & Marcy Levy)
1983 - «Juliet»
1983 - «How Old Are You?»
1983 - «Another Lonely Night in New York»
1984 - «Boys Do Fall in Love»
1984 - «Secret Agent»
1985 - «In Your Diary»
1985 - «Like a Fool»
1986 - «Toys»
2002 - «Please»
2003 - «Wait Forever»
2004 - «My Lover’s Prayer» (Ալիստեր Գրիֆինի հետ)
2005 - «First of May» (G4 feat. Ռոբին Գիբ)
2006 - «Mother of Love»
2007 - «Too Much Heaven» (Ռոբին Գիբ & US5)
2009 - «Islands in the Stream» (Ռոբին Գիբ & Comic Relief)
2011 - «I’ve Gotta Get a Message to You» (Ռոբին Գիբ & The Soldiers)
2012 - «Don’t Cry Alone»:


== Ծանոթագրություններ ==


== Արտաքին հղումներ ==
Ռոբին գիբի պաշտոնական էջ (անգլ.)
MySpace էջ (անգլ.)